techiaith/cofnodycynulliad_en-cy huggingface dataset:
English: Before the summer recess, the First Minister dismissed suggestions that within the economic plan for the capital region and the proposed metro, a distinct status should be afforded to the city of Newport and other centres outside Cardiff itself. Will the First Minister therefore confirm that his plans for the capital region amount to no more than making a commute to Cardiff easier, rather than a comprehensive plan to spread job creation opportunities across the entire south-east?
Welsh: Cyn toriad yr haf, wfftiodd y Prif Weinidog at awgrymiadau y dylid rhoi statws neilltuol i ddinas Casnewydd a chanolfannau eraill y tu allan i Gaerdydd ei hun yn y cynllun economaidd ar gyfer y brifddinas-ranbarth a'r metro arfaethedig. A wnaiff y Prif Weinidog felly gadarnhau nad yw ei gynlluniau ar gyfer y briffddinas-ranbarth yn ddim mwy na gwneud cymudo i Gaerdydd yn haws, yn hytrach na bod yn gynllun cynhwysfawr i ledaenu cyfleoedd i greu swyddi ar draws y de-ddwyrain cyfan?
English: No. I mean, of course Newport and the Valleys are part of the region because it is an economic region. The reality is that 11 million people a year come through Cardiff Central station; they are commuters - many of them who come down from Valley communities. He is right to ask the question, of course: is this simply about bringing people from Valley communities to Cardiff? That's half the story. The other half of the story is to make it easier for investors to move their investments up into Valley communities as it becomes, in their minds, easier to get there. It has to be a two-way flow for the region to operate effectively.
Welsh: Na wnaf. Hynny yw, wrth gwrs bod Casnewydd a'r Cymoedd yn rhan o'r rhanbarth gan ei fod yn rhanbarth economaidd. Y gwir amdani yw bod 11 miliwn o bobl y flwyddyn yn dod trwy orsaf Caerdydd Canolog; maen nhw'n gymudwyr - llawer ohonyn nhw'n dod i lawr o gymunedau'r Cymoedd. Mae'n iawn i ofyn y cwestiwn, wrth gwrs: ai dim ond dod â phobl o gymunedau'r Cymoedd i Gaerdydd yw diben hyn? Hanner y stori yw hynny. Hanner arall y stori yw ei gwneud yn haws i fuddsoddwyr symud eu buddsoddiadau i fyny i gymunedau'r Cymoedd wrth iddi ddod, yn eu meddyliau nhw, yn haws cyrraedd yno. Mae'n rhaid iddo fod yn llif dwyffordd er mwyn i'r rhanbarth weithredu'n effeithiol.
English: Whilst my party broadly welcomes the metro project, closer inspection makes it difficult to envisage any real advantage it brings to the conurbations of the eastern Valleys. Could the First Minister comment where, if any, improvements are envisaged to enhance connectivity for this area?
Welsh: Er bod fy mhlaid i'n croesawu'r prosiect metro yn gyffredinol, mae'n anodd rhagweld, o edrych yn fanylach, unrhyw fantais wirioneddol y mae'n ei gynnig i gytrefi Cymoedd y dwyrain. A allai'r Prif Weinidog nodi ble, os o gwbl, y rhagwelir gwelliannau i wella cysylltedd ar gyfer yr ardal hon?
English: Well, first of all, of course, we have the existing rail network into Cardiff and that offers us the opportunity to examine how those networks can be made quicker in the future. But the point about the metro is that it's extendable - it's not about simply looking at the structure that we have at the moment. The metro in future will, I have no doubt, include new light rail lines and new bus connectivity, particularly cross Valley, where, of course, it's quite difficult as everything tends to be north-south. Eastern Cardiff is in the same situation, of course - eastern Cardiff is poorly served by the rail network - and as the metro rolls out, we're fully aware of the fact that we need to look at these areas where, certainly, rail transport is non-existent, or there's little of it, to make sure that those gaps are filled in in the future.
Welsh: Wel, yn gyntaf oll, wrth gwrs, mae gennym ni'r rhwydwaith rheilffyrdd presennol i mewn i Gaerdydd ac mae hynny'n cynnig y cyfle i ni archwilio sut y gellir gwneud y rhwydweithiau hynny yn gyflymach yn y dyfodol. Ond y pwynt am y metro yw ei fod yn estynadwy - nid yw'n ymwneud yn syml ag edrych ar y strwythur sydd gennym ni ar hyn o bryd. Bydd y metro yn y dyfodol, nid oes gennyf unrhyw amheuaeth, yn cynnwys rheilffyrdd ysgafn newydd a chysylltedd bws newydd, yn enwedig rhwng Cymoedd, lle, wrth gwrs, mae'n eithaf anodd gan fod popeth yn tueddu i fod o'r gogledd i'r de. Mae dwyrain Caerdydd yn yr un sefyllfa, wrth gwrs - mae dwyrain Caerdydd yn cael ei wasanaethu'n wael gan y rhwydwaith rheilffyrdd - ac wrth i'r metro gael ei gyflwyno, rydym ni'n gwbl ymwybodol o'r ffaith fod angen i ni edrych ar yr ardaloedd hyn lle, yn sicr, nad oes cludiant rheilffordd yn bodoli, neu nad oes llawer ohono, i wneud yn siŵr bod y bylchau hynny'n cael eu llenwi yn y dyfodol.
English: I have never taken such a position.
Welsh: Ni fu gen i safbwynt o'r fath erioed.
English: Well, First Minister, you said on 14 June that I've lived in a land of fantasy for the past three years. Well, you know, I took it to heart, so I did some more research and found the 'South Wales Echo' from 5 April 2012, where you were quoted announcing that Labour would introduce a local development plan under the current system, on page 5. Now, the 'South Wales Echo', in its editorial, said that the newspaper firmly disagreed with you that tens of thousands of houses had to be built within the city's limits - the reported comments, which you have subsequently denied. So, my question is: was the editor of the 'South Wales Echo' also living in a land of fantasy? And, do you stand by your comments on the matter made in this Chamber?
Welsh: Wel, Brif Weinidog, dywedasoch ar 14 Mehefin fy mod i wedi byw mewn gwlad ffantasi am y tair blynedd diwethaf. Wel, wyddoch chi, meddyliais am hynny, ac felly fe wnes i ychydig mwy o ymchwil a chefais hyd i'r 'South Wales Echo' o 5 Ebrill 2012, lle cawsoch eich dyfynnu yn cyhoeddi y byddai Llafur yn cyflwyno cynllun datblygu lleol o dan y system bresennol, ar dudalen 5. Nawr, dywedodd y 'South Wales Echo', yn ei erthygl olygyddol, bod y papur newydd yn anghytuno'n gryf â chi bod rhaid adeiladu degau o filoedd o gartrefi o fewn terfynau'r ddinas - y sylwadau a adroddwyd, yr ydych chi wedi eu gwadu ers hynny. Felly, fy nghwestiwn i yw: a oedd golygydd y 'South Wales Echo' hefyd yn byw mewn gwlad ffantasi? Ac, a ydych chi'n cadarnhau eich sylwadau ar y mater a wnaed yn y Siambr hon?
English: No, because I never make comments on LDPs or planning applications. That's the whole point of being in Government. The reason why the story appeared in the paper in that way is because he put it there and phrased it that way. [Laughter.] That's the reason for it and, you know, I give him his due: he is, you know, terrier-like; he's still at it. But, I never make any comments on any LDP anywhere in Wales as far as whether it should go ahead or not. There's a proper procedure for doing that.
Welsh: Nac ydw, gan nad wyf i byth yn gwneud sylwadau ar CDLlau na cheisiadau cynllunio. Dyna'r holl bwynt o fod mewn Llywodraeth. Y rheswm pam yr ymddangosodd y stori yn y papur yn y ffordd honno yw oherwydd ei fod ef wedi ei rhoi hi yno ac wedi ei geirio felly. [Chwerthin.] Dyna'r rheswm am hyn ac, wyddoch chi, rwy'n rhoi clod iddo: mae ef, wyddoch chi, yn ddiflino; mae'n dal wrthi. Ond, nid wyf byth yn gwneud unrhyw sylwadau am unrhyw CDLl mewn unrhyw le yng Nghymru cyn belled ag a ddylai fynd yn ei flaen ai peidio. Mae gweithdrefn briodol ar gyfer gwneud hynny.
English: First Minister, I don't know if I'm going to come to your aid, but anyway, let me just remind the Chamber that, over the last 15 years, we've built on average 8,000 homes a year in Wales, when trends indicated that we needed to build 12,000 homes a year to keep up with demand. If we are to have any catch up, we probably need to go beyond 12,000 homes a year. The sad fact is that if we don't face up to the housing shortage and crisis, it's young people after family homes who would be denied decent living conditions that most of us would've enjoyed in our upbringings.
Welsh: Brif Weinidog, nid wyf yn gwybod os ydw i'n mynd i'ch cynorthwyo, ond beth bynnag, gadewch i mi atgoffa'r Siambr ein bod, dros y 15 mlynedd diwethaf, wedi adeiladu cyfartaledd o 8,000 o gartrefi y flwyddyn yng Nghymru, pan nododd tueddiadau bod angen i ni adeiladu 12,000 o gartrefi y flwyddyn i gadw i fyny â'r galw. Os ydym ni'n mynd i ddal i fyny o gwbl, mae'n debyg y bydd yn rhaid i ni fynd y tu hwnt i 12,000 o gartrefi y flwyddyn. Y ffaith drist amdani, yw os na fyddwn yn wynebu'r prinder a'r argyfwng tai, pobl ifanc sy'n chwilio am gartrefi teuluol fyddai'n methu â chael amodau byw addas y byddai'r rhan fwyaf ohonom ni wedi eu mwynhau yn ein magwraeth.
English: It's true to say that demand has exceeded supply for many, many years, particularly affordable housing and, of course, that housing has to go where it's needed - it can't be put where the demand is low; it has to go where the demand is highest. They're very difficult decisions for local authorities in terms of how they meet that demand locally in terms of housing and they're sometimes not without controversy, but the Member is right to say that we have to make sure that we have enough houses available for the people who need them.
Welsh: Mae'n wir i ddweud bod y galw wedi bod yn fwy na'r cyflenwad ers blynyddoedd lawer, yn enwedig tai fforddiadwy ac, wrth gwrs, mae'n rhaid i'r tai hynny fynd lle mae eu hangen - ni ellir eu rhoi lle mae'r galw yn isel; mae'n rhaid iddynt fynd lle mae'r galw ar ei uchaf. Maen nhw'n benderfyniadau anodd iawn i awdurdodau lleol o ran sut y maen nhw'n bodloni'r galw hwnnw yn lleol o ran tai ac maen nhw'n ddadleuol weithiau, ond mae'r Aelod yn iawn i ddweud bod yn rhaid i ni wneud yn siŵr bod gennym ni ddigon o dai ar gael ar gyfer y bobl sydd eu hangen.
English: I won't go into the issue of what the First Minister did or didn't say in 2012, but there is an important issue here regarding the overdevelopment of Cardiff and major housing developments that have been proposed and are likely to go ahead that go against the wishes of most of the current residents of the city. Does the First Minister agree that there is a problem with the lack of accountability of the planning system in Wales, particularly with the Planning Inspectorate? And, should we make moves in the Assembly to dilute the powers of the Planning Inspectorate in Wales?
Welsh: Nid wyf am drafod mater yr hyn a ddywedodd neu na ddywedodd y Prif Weinidog yn 2012, ond ceir mater pwysig yma o ran gor-ddatblygiad Caerdydd a datblygiadau tai mawr sydd wedi eu cynnig ac sy'n debygol o fynd yn eu blaenau sy'n mynd yn groes i ddymuniad y rhan fwyaf o drigolion presennol y ddinas. A yw'r Prif Weinidog yn cytuno bod problem gyda diffyg atebolrwydd y system gynllunio yng Nghymru, yn enwedig gyda'r Arolygiaeth Gynllunio? Ac, a ddylem ni gymryd camau yn y Cynulliad i wanhau pwerau'r Arolygiaeth Gynllunio yng Nghymru?
English: No, I don't. I think there has to be a process of examination that is robust. Cardiff is a growing city; its population has expanded mightily over the last 30 years and how you deal with that demand is not simply a matter for Cardiff, it's a matter for all the authorities around Cardiff, because we know that that demand will be there outside the city boundaries as well. But, we're never going to get to a position where we're not building any houses, because that would mean that the demand isn't being satisfied. So, for local authorities, they have to produce a local development plan, put forward the evidence for their plans and have those plans tested by a planning inspector. I think that's a robust system to make sure that an LDP has been tested as rigorously and thoroughly as possible in the future.
Welsh: Nac ydw, dydw i ddim. Rwy'n meddwl bod rhaid cael proses o archwilio sy'n gadarn. Mae Caerdydd yn ddinas sy'n tyfu; mae ei phoblogaeth wedi tyfu'n aruthrol dros y 30 mlynedd diwethaf, ac nid mater i Gaerdydd yn unig yw sut yr ydych chi'n ymdrin â'r galw hwnnw, mae'n fater i'r holl awdurdodau o amgylch Caerdydd, gan ein bod yn gwybod y bydd y galw hwnnw yno y tu allan i ffiniau'r ddinas hefyd. Ond, nid ydym ni byth yn mynd i gael i sefyllfa lle nad ydym yn adeiladu unrhyw dai, oherwydd byddai hynny'n golygu nad yw'r galw'n cael ei fodloni. Felly, i awdurdodau lleol, mae'n rhaid iddyn nhw lunio cynllun datblygu lleol, cyflwyno'r dystiolaeth ar gyfer eu cynlluniau a chael arolygydd cynllunio i brofi'r cynlluniau hynny. Rwy'n credu bod honno'n system gadarn i sicrhau bod CDLl wedi cael ei brofi mor drwyadl a thrylwyr â phosibl yn y dyfodol.
English: Plans to recruit and train additional GPs and other primary healthcare professionals is a priority, and, of course, I've gone into it, in some length, in terms of what we're planning to do across Wales in my answer to question 1.
Welsh: Mae cynlluniau i recriwtio a hyfforddi meddygon teulu a gweithwyr gofal iechyd sylfaenol proffesiynol eraill ychwanegol yn flaenoriaeth, ac, wrth gwrs, rwyf wedi bod yn eithaf manwl, o ran yr hyn yr ydym ni'n bwriadu ei wneud ledled Cymru, yn fy ateb i gwestiwn 1.
English: Thank you, First Minister. There's understandable concern in Kidwelly, First Minister, about the difficulty in recruiting and retaining GPs in the Minafon surgery, and local Labour councillors have been working hard with the health board to try and inform the community. In fairness to Hywel Dda, they've been trying their best to try and recruit a clinical team to the surgery and to bring in locums. I was very pleased to hear that the Welsh Government are planning a recruitment campaign later in the year. It's essential that the Welsh Government works with health boards and that they're not left to run their own campaigns in isolation. Would he give us some details about his thoughts on adapting the model that GPs currently have, in building up their own surgeries and buying into them? Because, quite clearly, the needs of modern GPs are more diverse and that seems essential to attracting GPs to places like Kidwelly.
Welsh: Diolch yn fawr, Brif Weinidog. Ceir pryder dealladwy yng Nghydweli, Brif Weinidog, am yr anhawster o ran recriwtio a chadw meddygon teulu ym meddygfa Minafon, ac mae cynghorwyr Llafur lleol wedi bod yn gweithio'n galed gyda'r bwrdd iechyd i geisio hysbysu'r gymuned. Er tegwch i Hywel Dda, maen nhw wedi bod yn gwneud eu gorau i geisio recriwtio tîm clinigol i'r feddygfa ac i ddod â staff locwm i mewn. Roeddwn i'n falch iawn o glywed bod Llywodraeth Cymru yn bwriadu cynnal ymgyrch recriwtio yn ddiweddarach yn y flwyddyn. Mae'n hanfodol bod Llywodraeth Cymru yn gweithio gyda byrddau iechyd ac nad ydynt yn cael eu gadael i gynnal eu hymgyrchoedd eu hunain ar wahân. A wnaiff ef roi rhywfaint o fanylion i ni am ei safbwyntiau ar addasu'r model sydd gan feddygon teulu ar hyn o bryd, o ran datblygu eu meddygfeydd eu hunain a phrynu i mewn iddyn nhw? Oherwydd, yn eithaf amlwg, mae anghenion meddygon teulu modern yn fwy amrywiol ac mae hynny'n ymddangos yn hanfodol er mwyn denu meddygon teulu i leoedd fel Cydweli.
English: There are. I mean, I understand that two locum GPs have been recruited to replace the two salaried GPs in Kidwelly that handed in their notice, and that service has been resumed. What I notice in many younger GPs is that they're not interested in buying into a practice. They want to be salaried; they want to have the flexibility. First of all, they haven't got the money - raising the money to buy into a practice is tricky for them - and also, of course, they want to have the flexibility of being able to move around. The days when GPs went somewhere and stayed there for all their working lives - well, there are fewer and fewer, I suspect, who want to do that. The NHS has to adapt to that reality. It means, for example, that where health boards take over surgeries, in fact, the service is often enhanced as a result of it, and Prestatyn is a good example of that. Where there's another practice that wishes to take over, that's facilitated. There have to be a number of different models in the future to make sure that general practice is seen as attractive, rather than the one traditional model that will be attractive to some, but not all.
Welsh: Maen nhw. Hynny yw, rwy'n deall bod dau feddyg teulu locwm wedi eu recriwtio i gymryd lle'r ddau feddyg teulu cyflogedig yng Nghydweli a roddodd rybudd eu bod yn gadael, ac mae'r gwasanaeth hwnnw wedi ei ailgychwyn. Yr hyn yr wyf i'n ei weld ymhlith llawer o feddygon teulu iau yw nad oes ganddyn nhw ddiddordeb mewn prynu i mewn i feddygfa. Maen nhw eisiau bod yn gyflogedig; maen nhw eisiau cael yr hyblygrwydd. Yn gyntaf oll, nid yw'r arian ganddyn nhw - mae codi'r arian i brynu i mewn i bractis yn anodd iddyn nhw - a hefyd, wrth gwrs, maen nhw eisiau cael yr hyblygrwydd o allu symud o gwmpas. Mae'r dyddiau pan roedd meddygon teulu yn mynd i rywle ac yn aros yno am eu holl fywydau gwaith - wel, mae llai a llai, rwy'n amau, sydd eisiau gwneud hynny. Mae'n rhaid i'r GIG addasu i'r realiti hwnnw. Mae'n golygu, er enghraifft, pan fo byrddau iechyd yn cymryd meddygfeydd drosodd, mewn gwirionedd, mae'r gwasanaeth yn aml yn gwella o ganlyniad i hynny, ac mae Prestatyn yn enghraifft dda o hynny. Pan fo meddygfa arall yn dymuno cymryd drosodd, mae hynny'n cael ei hwyluso. Mae rhaid cael nifer o wahanol fodelau yn y dyfodol i wneud yn siŵr bod gweithio fel meddyg teulu yn cael ei ystyried yn ddeniadol, yn hytrach na'r un model traddodiadol a fydd yn ddeniadol i rai, ond nid i bawb.
English: I last week met with a number of GPs from Anglesey and we discussed how we could encourage more young people to aspire to a career as a GP. I'm sure that the First Minister will share my concern about the reduction of 15 per cent in the number of Welsh-domiciled students who have been applying to study medicine. But, I'm sure he would also support my call, and that of the BMA and others, for the training of more Welsh-domiciled students in Wales. The figures demonstrate that 80 per cent of medical students in Northern Ireland are from Northern Ireland; some 50 per cent of medical students in Scotland are from Scotland; and only some 20 per cent of medical students in Wales are from Wales. Does the First Minister agree with me that we need to change that percentage and that that does have to include an element of quotas?
Welsh: Mi fues i'n cyfarfod wythnos diwethaf efo nifer o feddygon teulu o Ynys Môn, ac mi drafodon ni sut i annog mwy o bobl ifanc i fod eisiau dymuno mynd i yrfa fel GP. Ac rwy'n siŵr y bydd y Prif Weinidog yn rhannu fy mhryder i am y gostyngiad o 15 y cant yn y myfyrwyr o Gymru sydd wedi bod yn gwneud ceisiadau i fynd i astudio meddygaeth. Ond rwy'n siŵr y buasai fo hefyd yn cefnogi fy ngalwad i, a'r BMA ac eraill, am hyfforddi rhagor o feddygon o Gymru yng Nghymru. Mae'r ffigurau yn dangos bod 80 y cant o fyfyrwyr meddygol Gogledd Iwerddon yn dod o Ogledd Iwerddon; rhyw 50 y cant o fyfyrwyr meddygol yr Alban yn dod o'r Alban; a dim ond rhyw 20 y cant o fyfyrwyr meddygol Cymru yn dod o Gymru. A ydy'r Prif Weinidog yn cytuno efo fi bod angen newid y gyfradd yna a bod hynny'n gorfod cynnwys, i raddau, elfen o gwotâu?
English: I think it's fair to make that point. I would wish to see more young people training in Wales. I have heard anecdotally of people who have been given an offer from a medical school in England but not received one from a medical school in Wales. That is a cause of concern. But, first of all, we must ensure that more and more young people wish to become doctors, and also ensure that there is more of an opportunity for them to train in Wales. I do understand that where you train has a great impact on where you work later on - they go hand in hand.
Welsh: Rwy'n credu bod hynny'n deg i wneud y pwynt hwnnw. Fe hoffwn i weld mwy o bobl ifanc yn hyfforddi yng Nghymru. Rwyf wedi clywed straeon sawl gwaith am bobl sydd wedi cael cynnig o ysgol feddygol yn Lloegr ond heb gael cynnig o un yng Nghymru. Felly mae hynny yn rhywbeth sy'n creu pryder i fi. Yn gyntaf, wrth gwrs, mae'n rhaid i ni sicrhau bod mwy a mwy o bobl ifanc eisiau bod yn feddygon, a hefyd wrth gwrs i sicrhau bod yna fwy o gyfle iddyn nhw i hyfforddi yng Nghymru. Rwy'n deall bod ble rydych chi'n hyfforddi yn cael effaith fawr ar ble rydych chi'n gweithio wedyn yn y pen draw, felly mae'r ddau beth yn mynd gyda'i gilydd.
English: 'A Planned Primary Care Workforce for Wales' referenced the emerging role of physicians' associations and our medical schools as a way of boosting the numbers of GPs in Wales. Given the undeniable crisis of GP provision in Wales, how have you taken this recommendation forward, and what plans do you have in place to increase on just 27 funded places available through our medical schools here in Wales?
Welsh: Cyfeiriodd 'Gweithlu Gofal Sylfaenol wedi'i Gynllunio i Gymru' at swyddogaeth sy'n dod i'r amlwg cymdeithasau meddygon a'n hysgolion meddygol, fel ffordd o gynyddu nifer y meddygon teulu yng Nghymru. O ystyried argyfwng diymwad y ddarpariaeth o feddygon teulu yng Nghymru, sut ydych chi wedi bwrw ymlaen â'r argymhelliad hwn, a pha gynlluniau sydd gennych chi ar waith i gynyddu'r dim ond 27 o leoedd a ariennir sydd ar gael trwy ein hysgolion meddygol yma yng Nghymru?
English: First of all, if there's a crisis in Wales, there's a crisis across the rest of Britain, because it's no different here compared to elsewhere. It is difficult and challenging to attract GPs. We know that, which is why a campaign is being launched in October. It's not simply about opportunity, not simply about flexibility; it's also about providing, as the Member for Carmarthen West and South Pembrokeshire said, the right environment for their wider family as well. And the statement that the Cabinet Secretary will make will outline in detail how that campaign will proceed.
Welsh: Yn gyntaf oll, os oes argyfwng yng Nghymru, mae argyfwng ar draws gweddill Prydain, gan nad yw'n ddim gwahanol yma o'i gymharu â lleoedd eraill. Mae denu meddygon teulu yn anodd ac yn heriol. Rydym ni'n gwybod hynny, a dyna pam mae ymgyrch yn cael ei lansio ym mis Hydref. Nid yw'n ymwneud â chyfle yn unig, nid am hyblygrwydd yn unig; mae hefyd yn ymwneud â darparu, fel y dywedodd yr Aelod dros Orllewin Caerfyrddin a De Sir Benfro, yr amgylchedd iawn ar gyfer eu teulu ehangach hefyd. A bydd y datganiad y bydd Ysgrifennydd y Cabinet yn ei wneud yn amlinellu'n fanwl sut y bydd yr ymgyrch honno'n cael ei chynnal.
English: First Minister, I met last Thursday with Gary Doherty, the chief executive of the Betsi Cadwaladr health board, and he confirmed to me that the biggest challenge that he has in north Wales is the recruitment and retention of doctors, GPs, and also nurses. One of the things that we discussed was the possibility of training Welsh-speaking medical staff in Ysbyty Gwynedd and also attached to Bangor University. Do you agree that this is a good idea, that this would be a way for us to encourage more people to study in Wales and to stay in Wales, but also to help with the dearth, the problem that we have of Welsh-speaking professionals in the health service? Would you be willing to speak with Lord Dafydd Elis-Thomas, who is the chancellor of Bangor University, and also speak with Gary Doherty, who agreed with me that this was a good idea?
Welsh: Brif Weinidog, cefais gyfarfod ddydd Iau diwethaf gyda Gary Doherty, prif weithredwr bwrdd iechyd Betsi Cadwaladr, a chadarnhaodd i mi mai'r her fwyaf sydd ganddo yn y gogledd yw recriwtio a chadw meddygon, meddygon teulu, a nyrsys hefyd. Un o'r pethau a drafodwyd gennym oedd y posibilrwydd o hyfforddi staff meddygol sy'n siarad Cymraeg yn Ysbyty Gwynedd a hefyd ynghlwm â Phrifysgol Bangor. A ydych chi'n cytuno bod hwn yn syniad da, y byddai hon yn ffordd i ni annog mwy o bobl i astudio yng Nghymru ac i aros yng Nghymru, ond hefyd i helpu gyda'r prinder, y broblem sydd gennym ni o weithwyr proffesiynol sy'n siarad Cymraeg yn y gwasanaeth iechyd? A fyddech chi'n fodlon siarad â'r Arglwydd Dafydd Elis-Thomas, sef canghellor Prifysgol Bangor, a hefyd siarad â Gary Doherty, a oedd yn cytuno â mi bod hwn yn syniad da?